Jautājumi:

1. 1.6.1.punktā projekta iesnieguma formā iznākuma rādītājs „Pētnieku skaits, kuri strādā uzlabotos pētniecības infrastruktūras objektos” – ja uz 2018.gada 31.12. vēl netiks nekas uzlabots (nav veikti remonti un nav jaunbūves), vai var šis starprezultāts nebūt un tikai gala rezultātu aizpildīt? Jeb šajā starprezultātā var likt to skaitu pētnieku, kas strādās ar jauniegādātajām pētniecības iekārtā? Vai iegādātās iekārtas arī šajā rādītāja ir jāņem vērā?
2. Vai projekta tehniskā priekšzipētē būvdarbu tehniskās dokumentācijas izstrādes izmaksās var attiecināt tehniskās specifikācijas izstrādi iepirkumam būvniecības procesa projektā vadībai un būvuzraudzībai (apmaksa no pašu līdzekļiem, ko vēlāk iekļausim projekta izmaksās)?
3. Viena no darbībām projektā ir plānota jaunbūve, uz kuru pārcelsim visu Pētniecības departamentu X, un jaunu darba vietu izveide, saskaņā ar MK noteikumiem, pētniecības personālam – vadošajiem pētniekiem, pētniekiem un zin.asistentiem. Vai drīkstam šajā jaunbūvē izveidot darba vietas arī zinātni apkalpojošam personālam (IT, arhivāri, bibliotekāri, projektu nodaļa, plānošana u.c.)? Projekts ir ar saimniecisku darbību nesaistīts.

Atbildes:

* 1. ***Pētnieku skaits*** *-* Vadošo pētnieku, pētnieku, zinātnisko asistentu un zinātnes tehniskā personāla skaits, kuri strādās uzlabotos pētniecības infrastruktūras objektos.

*Projekta iesnieguma 1.6.1.punkta 1.punktā un 2.punktā norādītie sasniedzamie projekta iznākuma rādītāji izriet no MK noteikumu 6.1.1. un 6.1.2. apakšpunktā definētajiem SAM pasākuma iznākuma rādītājiem.* ***Ja projekta ietvaros līdz 2018.gada 31.decembrim iznākuma rādītāja starpvērtību nav paredzēts sasniegt, tad attiecīgajā kolonnā ieraksta svītru****[[1]](#footnote-1).*

Šajā rādītājā jānorāda un jāuzskaita visi pētnieki, kuri strādās ar uzlaboto infrastruktūru, arī iegādātām iekārtām, jo saskaņā ar MK noteikumu2.13. punktu pētniecības infrastruktūra ir arī iekārtas, resursi un saistītie pakalpojumi u.c. atbilstoši Komisijas regulas Nr. 651/2014 2.panta 91.punktā noteiktajam:

*““pētniecības infrastruktūra” ir telpas un iekārtas, resursi un saistītie pakalpojumi, ko zinātnieki izmanto, lai veiktu pētniecību attiecīgajās jomās, un tā ietver zinātniskās iekārtas un instrumentu komplektus, uz zināšanām balstītus resursus, piemēram, kolekcijas, arhīvus vai strukturētu zinātnisku informāciju, informācijas un komunikāciju tehnoloģijas infrastruktūru, piemēram,* GRID *tipa tīmekli, datortehniku, programmatūru un sakaru tehniku, vai ikvienu citu līdzekli, kurš ir būtisks pētniecības veikšanai. Šī infrastruktūra var būt izvietota vienkopus vai izkliedēta (organizēts resursu tīkls) saskaņā ar 2. panta a) punktu Padomes 2009. gada 25. jūnija Regulā (EK) Nr. 723/2009 par Kopienas tiesisko regulējumu, ko piemēro Eiropas pētniecības infrastruktūras konsorcijam (*ERIC)[(40)](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV#ntr40-L_2014187LV.01000101-E0040);

Papildu informācijas iegūšanai par projekta iesnieguma aizpildīšanu, iesakām skatīt Projekta iesnieguma veidlapas aizpildīšanas metodiku1.

* 1. Jūsu jautājuma kontekstā, saskaņā ar MK noteikumu Nr.562 29.punktu “Projekta tehniskās priekšizpētes ietvaros tiešās attiecināmās izmaksas var veidot šādas izmaksu pozīcijas:

…..

*29.5.****pētniecības infrastruktūras pilnveides vai modernizācijas iepirkumu dokumentācijas izstrādes izmaksas****.”*

Tā kā Jūs jautājat par izmaksu attiecināšanu, kas saistītas ar tehniskās specifikācijas izstrādi iepirkumam, tad šī darbība ir saistāma ar MK noteikumu Nr562 29.5.punktu, tas ir iepirkumu dokumentācijas izstrādi.

* 1. Jā, jaunbūvē drīkst izveidot darba vietas arī zinātni apkalpojošam personālam (IT, arhivāri, bibliotekāri, projektu nodaļa, plānošana), tomēr vēršam uzmanību, ka ne visas no šīm jaunu darba vietu radīšanas izmaksām būs attiecināmas no projekta līdzekļiem.

Saskaņā ar MK noteikumu 562 38.3.p-tu attiecināmas ir izmaksas, “*jaunu darba vietu radīšanai vai esošo darba vietu atjaunošanai nepieciešamā aprīkojuma (biroja mēbeles un tehnika, datorprogrammas un licences) iegādes izmaksas. Darba vietas aprīkojuma iegādes izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3000* *euro* *apmērā vienai darba vietai visā projekta īstenošanas laikā. Ja* ***projekta vadības*** *un* ***īstenošanas personāls*** *ir nodarbināts normālo darba laiku, darba vietas aprīkojuma iegādes izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai daļlaiku, darba vietas aprīkojuma iegādes izmaksas ir attiecināmas proporcionāli slodzes procentuālajam sadalījumam*.”

Jūsu jautājuma kontekstā no projekta var tikt attiecinātas **projekta iesniegumā aprakstītās un pamatotās** projekta vadības un īstenošanas personāla komandas jaunu darba vietu radīšanai vai esošo darba vietu atjaunošanai nepieciešamā aprīkojuma izmaksas.

Piemēram, projekta īstenošanas personāls - “…[[2]](#footnote-2)*zinātnisko institūciju institucionālās kapacitātes stiprināšanas ietvaros var tikt veikta zinātniskās institūcijas reorganizācija un pievienošana citai zinātniskajai institūcijai, attiecīgi šajā gadījumā zinātniskajai institūcijai varbūt nepieciešams juridiska rakstura atbalsts nepieciešamās dokumentācijas izstrādei, tāpat varbūt nepieciešams personāls, kas izstrādā jaunās funkcionālās vienības attīstības stratēģiju vai pilnveidot esošo zinātniskās institūcijas attīstības stratēģiju, vai IT speciālistu atbalsts finanšu vadības un grāmatvedības programmatūras uzstādīšanai un darbības nodrošināšanai….*”

1. 1.1.1.4. pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” projekta iesnieguma veidlapas aizpildīšanas metodika, tiešsaistē pieejama: http://www.cfla.gov.lv/lv/es-fondi-2014-2020/izsludinatas-atlases/1-1-1-4 [↑](#footnote-ref-1)
2. IZMIzz\_250716\_1114\_VSS527; Izziņa par atzinumos sniegtajiem iebildumiem un priekšlikumiem par  Ministru kabineta noteikumu projektu "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana Viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi" īstenošanas noteikumi" [↑](#footnote-ref-2)